

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002273988 2024 08233 001 000 060 107 04 009**

**Датум: 29. 07. 2024. године**

**ЛАПОВО**

**Његошева број 18**

На основу члана 29. Закона о јавној својини („Сл. гласник РС“, бр. 72/2011,  
88/2013, 105/2014, 104/2016, 108/2016, 113/2017, 95/2018 и 153/2020), члана 2. Уредбе  
о условима прибављања и отуђења непокретности непосредном погодбом, давања у закуп  
ствари у јавној својини, односно прибављања и уступања искоришћавања других  
имовинских права, као и поступцима јавног надметања и прикупљања писмених понуда  
(„Сл. гласник РС“, број 16/2018 , 79/2023), члана 8. Одлуке о прибављању, располагању,  
управљању и коришћењу ствари у јавној својини Општине Лапово („Сл. гласник општине Лапово“, бр. 19/21) и члана 37. став 1. тачка 20. Статута општине Лапово („Сл. гласник општине Лапово“, бр. 2/19), Скупштина општине Лапово, на седници одржаној дана 29. јула 2024. године, доноси

**ОДЛУКУ**

**О ИЗМЕНИ ОДЛУКЕ**

**О ПОКРЕТАЊУ ПОСТУПКА ОТУЂЕЊА НЕПОКРЕТНОСТИ ЈАВНИМ НАДМЕТАЊЕМ ИЗ ЈАВНЕ СВОЈИНЕ ОПШТИНЕ ЛАПОВО**

**Члан 1.**

Овом одлуком мења се Одлука о покретању поступка отуђења непокретности јавним надметањем из јавне својине општине Лапово („Службени гласник општине Лапово“ , број 6/24) (у даљем тексту : Одлука).

**Члан 2.**

У члану 2. став 1. Одлуке, речи „а депозит за учешће на јавном надметању је 25 % од почетне цене односно 48.881 евро“ бришу се.

**Члан 3.**

У осталом делу Одлука остаје непромењена.

**Члан 4.**

Ову одлуку објавити у „Службеном гласнику општине Лапово“.

**О б р а з л о ж е њ е**

Чланом 29. став 1. Закона о јавној својини дефинише да се непокретне ствари прибављају се у јавну својину и отуђују из јавне својине полазећи од тржишне вредности непокретности, коју је проценио порески или други надлежни орган или лиценцирани проценитељ, у поступку јавног надметања, односно прикупљањем писмених понуда, ако законом није другачије одређено.

Чланом 2. став 1, 2. и 4. Уредбе о условима прибављања и отуђења непокретности непосредном погодбом, давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда прописано је следеће:

Непокретности у јавној својини и друга имовинска права прибављају се и отуђују, односно уступају у поступку јавног надметања или прикупљања писмених понуда, а изузетно непосредном погодбом, под условима утврђеним Законом и овом уредбом;

Почетна, односно најнижа, односно највиша купопродајна цена непокретности која се прибавља или отуђује из јавне својине утврђује се у односу на висину тржишне вредности предметне непокретности, изражене у еврима, с тим што се исплата врши у динарској противвредности по средњем званичном курсу Народне банке Србије на дан уплате;

Купопродајна цена непокретности утврђује се на основу акта надлежног пореског органа, лиценцираног проценитеља или другог надлежног органа, којим је извршена процена тржишне вредности непокретности, односно другог имовинског права.

Чланом 8. Одлуке о прибављању, располагању, управљању и коришћењу ствари у јавној својини Општине Лапово, прописано је да одлука Скупштине Општине о прибављању, односно отуђењу непокретности обавезно садржи: назив органа за чије потребе се непокретност прибавља у јавну својину Општине (назив купца); разлози прибављања/отуђења непокретности; карактеристике непокретности која се прибавља у јавну својину Општине; ближе услове за прибављање непокретности у јавну својину Општине (предаја у посед, рок плаћања и сл.); врста поступка (јавно надметање, односно прикупљање писаних понуда); висина средстава обезбеђених у буџету (у случају прибављања), односно почетна цена (у случају продаје); лицитациони корак (у случају јавног надметања) и др.

Скупштина општине Лапово је донела Одлуку о покретању поступка отуђења непокретности јавним надметањем из јавне својине општине Лапово, а након тога и расписала Јавни оглас о спровођењу поступка јавног надметања ради отуђења непокретности из јавне својине општине Лапово, у складу са Одлуком о прибављању, располагању, управљању и коришћењу ствари у јавној својини Општине Лапово, којом је прописано да је обавезни елемент Јавног огласа , између осталог, висина и начин полагања депозита.

Имајући у виду да су Јавним огласом јасно и на недвосмислен начин прецизирани висина и начин полагања депозита, да је Јавни оглас био објављен званичној интернет страници Општине <https://lapovo.ls.gov.rs/> , у „Службеном гласнику општине Лапово“ и дневном листу „Вечерње Новости“, чиме јавност није доведена у заблуду у погледу висине и начина полагања депозита, а да висина и начин полагања депозита нису обавезни елементи Одлуке о покретању поступка отуђења непокретности јавним надметањем из јавне својине општине Лапово, потребно је извршити усклађивање Одлуке о покретању поступка отуђења непокретности јавним надметањем из јавне својине општине Лапово, са Јавним огласом о спровођењу поступка јавног надметања ради отуђења непокретности из јавне својине општине Лапово.

На основу свега наведеног, Скупштина општине Лапово доноси одлуку као у тексту.

**ПРЕДСЕДНИЦА**

**Мирела Раденковић**